armvectores/hy_wikipedia_2023 huggingface dataset:
Կալվադոս (գավառ)

Կալվադոս (ֆր․` Calvados), գավառ Ֆրանսիայի հյուսիս-արևմուտքում։ Ֆրանսիական հեղափոխության ժամանակ` 1790 թվականի մարտի 4-ին կազմավորված առաջին 83 գավառներից մեկն է։ Անունն ստացել է Լա Մանշի ափերի կլաստերային ժայռերից։

Կալվադոս դեպարտամենտի կարգային թիվն է՝ 14։


== Պատմություն ==
Անվան ծագումը սովորաբար կապվում է 1588 թ. այստեղ խորտակված Իսպանական նավատորմի Salvador նավի հետ։ Սակայն, այն կապվում է նաև calva dorsa-ի հետ, որը նշանակում է՝ դատարկ ձեռքեր, վկայակոչելով ափից հեռու գտնվող երկու առանձին ժայռերը։
Դաշնակիցների հաղթանակից հետո պրուսական զորքերը գավառը գրաված պահեցին 1815 թ. հունիսից մինչև 1818 թ.։ 
1944 թ. հունիսի 6-ին Երկրորդ համաշխարհային պատերազմի դաշնակիցների զորքերն իջան Սայնի ծովախորշում, որը հայտնի է որպես Նորմանդիայի գործողություն։


== Մշակույթ ==
Դովիլում անց է կացվում ամենամյա ամերիկյան ֆիլմերի փառատոն, իսկ Կաբուրում՝ ռոմանտիկ ֆիլմերի փառատոն։
Էրուվիլ Սեն Կլեր քաղաքում ապրիլի առաջին հանգստյան օրերին անց է կացվում ամենամյա «Des Planches et des Vaches» կոմիքսների փառատոն։
Յուրաքանչյուր աշուն Կաննում անց է կացվում «Nördik Impakt» փառատոնը, ուր հավաքվում են սկանդինավյան մշակույթի մոտ 10 000 երկրպագու։
Ամեն տարի ամբողջ աշխարհի զինվորական լրագրողներին տրվում է «Le Prix Bayeux» մրցանակը։
Ամեն տարի Դիվ սյուր Մեր գյուղակում կազմակերպվում է տիկնիկային փառատոն։
Ամեն տարի Բայոյում հուլիսին կազմակերպվում են Միջնադարյան տոնախմբություններ, իսկ 2 տարին մեկ՝ կրկեսային արվեստի միջազգային փառատոն։


== Զբոսաշրջություն ==
Կալվադոսը Ֆրանսիայի ամենաշատ այցելվող տարածքներից մեկն է, շնորհիվ Ֆրանսիայում հեղիանակավոր ծովափնյա առողջարանների, իրենց շքեղ հյուրանոցներով, խաղատներով, կավճային ժայռերով, Նորմանդիային բնորոշ տներով, լողափերով և Երկրորդ համաշխարհային պատերազմի թանգարաններով։ 
Խոհանոցը հայտնի է կամամբեր և պոն-լ'Էվեկ պանիրներով։

		
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2004-07-30 at the Wayback Machine.
Ազիխա

Ազիխա, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Գենչ գյուղից 53 կմ հյուսիս-արևմուտք, Գոյունսկու գետի ձախ կողմում՝ բարձրադիր վայրում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ֆոյլան

Ֆոյլան, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում:
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Նիկուլսկոե (այլ կիրառումներ)

Նիկուլսկոե, կարող է վերաբերել՝

Նիկուլսկոե - գյուղ Ռուսաստանի Մոսկվայի մարզի Կոլոմենսկի շրջանի կազմում։
Նիկուլսկոե - գյուղ Ռուսաստանի Մոսկվայի մարզի Միտիշչենսկի շրջանի կազմում։
Նիկուլսկոե - գյուղ Ռուսաստանի Յարոսլավլի մարզի Պերեսլավսկի շրջանի կազմում։
Նիկուլսկոե - գյուղ Ռուսաստանի Նիժնի Նովգորոդի մարզի Կստովսկի շրջանի կազմում։
Սամվել Աբրահամյան (զինվորական)

Անվան այլ կիրառումների համար տե՛ս՝ Սամվել Աբրահամյան (այլ կիրառումներ)Սամվել Սերգեյի Աբրահամյան (հունիսի 28, 1970, Ստեփանակերտ), ՊԲ գնդապետ (2001)։


== Կենսագրություն ==
1996 թվականին ավարտել է Արցախի պետական համալսարանի տնտեսագիտության ֆակուլտետը և Սանկտ-Պետերբուրգի ռազմական հրետանային ակադեմիայի դասընթացները (2000)։
1988-1990 թվականներին ծառայել է ԽՍՀՄ Զինված ուժերում։ 1992-1993 թվականներին եղել է ՊԲ հրետանային մարտկոցի, 1994-1997 թվականներին՝ հրետանային հետախուզական ստորաբաժանման հրամանատար, 1997 թվականի ապրիլ-դեկտեմբերին՝ հրետանային բրիգադի օպերատիվ բաժնի պետ, շտաբի պետի տեղակալ, 1997-1998 թվականներին՝ հրետանային զորամիավորման հրամանատար, 1998-2001 թվականներին՝ հրետանային բրիգադի շտաբի պետ-հրամանատարի տեղակալ, 2001 թվականից՝ հրետանային գնդի հրամանատար։ Սամվել Աբրահամյանը կամավորական տարբեր ջոկատների և ՊԲ հրետանային ու հետախուզական զորամիավորումների կազմում մասնակցել է Արցախի Հանրապետության շրջանների բնակավայրերի ինքնապաշտպանական և ազատագրական մարտերին։ Պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով և ՀՀ «Մարտական խաչ» 2-րդ աստիճանի շքանշանով, ՊՆ «Մարշալ Բաղրամյան-100» մեդալով։


== Ծանոթագրություններ ==
Տարածաշրջանային լեզուների եվրոպական խարտիա

Տարածաշրջանային լեզուների կամ փոքրամասնությունների լեզուների եվրոպական խարտիա, ընդունվել Է 1992 թվականի նոյեմբերի 5-ին Ստրասբուրգում՝ անգլերեն և ֆրանսերեն լեզուներով, երկու տեքստերն էլ հավասարապես վավերական են, մեկ օրինակում, որը պահվում է Եվրոպայի խորհրդի արխիվում։ ԵԽ գլխավոր քարտուղարը Խարտիայի պատճենները ուղարկում է Եվրոպայի Խորհրդի յուրաքանչյուր անդամ պետության և այն պետություններին, որին առաջարկվել է միանալ այդ խարտիային։


== Խարտիայի բովանդակություն ==
Նախաբան.
Մաս I - «Ընդհանուր դրույթներ»։ Սահմանումներ և այլն։
Մաս II – «2-րդ հոդվածի 1-ին կետին համապատասխան հետապնդվող նպատակներն ու սկզբունքները»։ Սույն մասը պարունակում է Ընդհանուր դրույթներ, որոնք կողմերը պարտավորվում են կիրառել իրենց տարածքում գտնվող բոլոր տարածաշրջանային լեզուների կամ փոքրամասնությունների լեզուների նկատմամբ։
Մաս III - «միջոցներ, որոնք նպաստում են հանրային կյանքում տարածաշրջանային լեզուների կամ փոքրամասնությունների լեզուների օգտագործմանը՝ 2-րդ հոդվածի 2-րդ կետի պարտավորությունների համաձայն»։ Կոնկրետ պարտավորություններ, որոնցից կողմերը պարտավորվում են կիրառել առնվազն յուրաքանչյուր լեզվի նկատմամբ, որը նշված է համապատասխան կողմի կողմից։
Մաս IV - «խարտիայի կիրառումը»։ Կանոններն ներկայացնելու և գնահատելու պարբերական հրապարակային հաշվետվությունների կողմերի համապատասխանության կանոնադրության.
Մաս V - «Եզրափակիչ դրույթներ»։ Ստորագրումը, վավերացումը, ընդունումը կամ հաստատումը, ուժի մեջ մտնելը, Խարտիայի չեղյալ հայտարարումը, դրան միանալը և վերապահումները։


== Մարզային լեզուների համար նշաձողի նորմա ==
Եթե լեզուն օգտագործում են այս կամ այն տարածաշրջանում կրողների 2%-ից մինչև 10%-ը, ապա այն ձեռք է բերում տարածաշրջանային կարգավիճակ։


== Եվրոպայի տարածաշրջանային լեզուների ցանկ ==
Ալբաներեն 
Հայերեն 
Ասորերեն 
Բասկերեն 
Բաշկիրերեն
Բելոռուսերեն 
Բուլղարերեն 
Հունգարերեն  
Վերին սորբերեն 
Արևելաֆրիզերեն 
Հունարեն  
Դանիերեն 
Իդիշ   
Իռլանդերեն 
Իտալերեն 
Կարելերեն 
Կաշուբերեն 
Քվեներեն 
Կիպրական արաբերեն 
Քրդերեն 
Լիտվերեն 
Մակեդոներեն 
Մեյանկիելի 
Գերմաներեն  
Ստորին սորբերեն  
Ստորին գերմաներեն 
Լեհերեն  
Ռուսիներեն 
Ռուսերեն   
Սաամյան լեզուներ 
Հյուսիսային ֆրիզերեն 
Սերբերեն 
Սլովակերեն   
Սլովեներեն  
Թաթարերեն  
Թուրքերեն 
Ուկրաիներեն  
Ֆիններեն 
Խորվաթերեն 
Գնչուերեն 
Չեռնոգորերեն 
Չեխերեն  
Շվեդերեն 


== Ծանոթագրություններ ==
Բորիսովկայի շրջան (Բելգորոդի մարզ)

Բորիսովկայի շրջան (ռուս.՝ Борисовский район), մունիցիպալ շրջան Ռուսաստանի Դաշնության Բելգորոդի մարզում։
Ստեղծվել է 1928 թվականին։ Վարչական կենտրոնը՝ Բորիսովկա։


== Աշխարհագրություն ==
Շրջանի տարածքի մակերեսը կազմում է 650 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26340 մարդ։ Բնակչության խտությունը կազմում էր 40,52 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Քարակերտ

Քարակերտ, գյուղ Հայաստանի Արմավիրի մարզում։ Գտնվում է քարքարոտ հարթավայրում, մարզկենտրոնից 28 կմ հյուսիս-արևմուտք, բարձրությունը ծովի մակերևույթից՝ 1110 մ։
Նախկինում ունեցել է Կարմրաշեն անվանումը։ Քարակերտ է անվանվել 1965 թվականի հունվարի 21-ին։


== Բնակչություն ==
Քարակերտի ազգաբնակչության փոփոխությունը։ Բնակչության աճը կատարվել է նախկին Թալինի և Անիի շրջաններից տեղափոխվածների հաշվին։ Մարդիկ այստեղ են հաստատվել դեռևս 15-րդ դարից։


== Տնտեսություն ==
Բնակչությունը զբաղվում է խաղողագործությամբ և անասնապահությամբ։


== Համայնքային կյանք ==
Քարակերտում գործում է 2 դպրոց, մանկապարտեզ, համայնքային կենտրոն, առկա են խաղահրապարակներ։ Գյուն ունի ոռոգման ջրի համակարգ։


== Տես նաև ==
Քարակերտի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==
Բանտային աշտարակ

Բանտային աշտարակ (գերմ.՝ der Fangelturm), ամրոց պաշտպանական աշտարակ։ Քաղաքի պարսպի և քաղաքային դարպասների հետ մտնում է Նոյբրանդենբուրգ ամրոցի մեջ։ Նաև հայտնի է որպես վանական Աշտարակ (der Mönchenturm):
Աշտարակը գտնվում է քաղաքի կենտրոնական մասում ՝ Դարենշտրասսում։ Մոտակայքում է գտնվում Ֆրանցիսկյան վանքը, որի պատվին աշտարակն անվանում են վանական։ XIV-XV դարում կառուցվել է որպես բարձր պաշտպանական կառույց։ Ժամանակի ընթացքում աշտարակը կորցրել է իր պաշտպանական համակարգը և մինչև 19-րդ դարը աշտարակն օգտագործվել է որպես քաղաքային բանտ։
Աշտարակը, ներառյալ քարե ծիլերը, ունի 25 մետր բարձրություն, 6,5 մետր տրամագիծ, 2,30 մետր ստորոտում պատի հաստությունը։ Ներկայիս հասանելիությունը և անցումը մոտ աշտարակի կառուցվել են միայն XIX դարում։ Ծիլերը և ատամնավոր պատերը նույնպես կառուցվել են 19-րդ դարի վերակառուցումից հետո։ 
Նախկին մուտքի ետևում գտնվող գմբեթավոր պահոցում, 6 մետր բարձրության վրա, կա կլոր անցք, այսպես կոչված, «վախի անցք»։ «Վախի անցքի» միջոցով դատապարտյալները ապահովվում էին սնունդով, լույսով և օդով։
Ներկայումս աշտարակը բաց է այցելուների համար։


== Պատկերասրահ ==

		
		
		
		
		
		


== Ծանոթագրություն ==
Եվրոպայի ամենախոշոր մզկիթների ցանկ

Ստորև ներկայացված ցանկը կազմված է Եվրոպայի և Ասիայի պատմամշակութային և աշխարհագրական բաժանման հիման վրա, համաձայն որի Եվրոպայի հարավարևելյան սահմանը անցնում է Մեծ Կովկասի ջրբաժանով։ Եթե հիմնվենք Եվրոպա և Ասիա աշխարհամասերի ֆիզիկական բաժանման վրա, համաձայն որի Կումա-Մանիչի իջվածքը համարվում է երկու աշխարհամասերը կապող տեղանք, ապա Գրոզնիի և Մախաչկալայի գլխավոր մզկիթները գտնվում են Ասիայում։
Ցանկում ներառված չեն ավերված կամ մասամբ պահպանված մզկիթները, որոնց թվին է դասվում է Սևիլյայի մզկիթը, որի մինարեթը պահպանվել է մինչ օրս և ունի 98 մետր բարձրություն (սկզբնական շրջանում՝ 60 մետր, հետագայում՝ 82 մետր): Ներկայումս այն կոչվում է Հիրալդա։


== Ծանոթագրություններ ==


== Արտաքին հղումներ ==
Мечети Европы
Արսենի Լոգաշով

Արսենի Մաքսիմովիչ Լոգաշով (ռուս.՝ Арсений Максимович Логашов, օգոստոսի 20, 1991(1991-08-20), Կուրսկ, ԽՍՀՄ), ռուս ֆուտբոլիստ, Ֆուտբոլի ազգային լիգայի «Տոսնո» ակումբի պաշտպան։


== Կարիերա ==


=== Ակումբային ===
Ֆուտբոլով զբաղվել սկսել է վեց տարեկանում։ Առաջին մարզիչը եղել է Սերգեյ Ալեքսեևիչ Դոնսկիխը։ 2006 թվականից խաղացել է «Աշխատանքային ռեզերվներ / Սպորտակադեմակումբի» 1991 թվականին ծնված ֆուտբոլիստների թիմում։
2009 թվականին եղել է «Սպորտակադեմակումբից» «Խիմկի» տեղափոխված ֆուտբոլիստների թվում։ Ռուսաստանի առաջնությունում իր նորամուտը կատարել է 2009 թվականի սեպտեմբերի 18-ին՝ մասնակցելով «Խիմկի» — «Սպարտակ-Նալչիկ» խաղին։
2011 թվականի հուլիսի 29-ին տեղափոխվել է Մախաչկալայի «Անժի» ակումբ, որի հետ կնքել է հնգամյա պայմանագիր և անմիջապես վարձավճարով տեղափոխվել է Վորոնեժի «Ֆակել» ակումբ։ Վորոնեժի ակումբի կազմում Արսենի Լոգաշովն անցկացրել է 15 հանդիպում, որոնցից 14-ում մասնակցել է խաղի բոլոր 90 րոպեներին. այդ ընթացքում նա վաստակել է 3 դեղին քարտ։ 2012 թվականին «Անժիի» հետ հավաքների է մասնակցել ԱՄԷ-ում։ 2012 թվականի մարտի 12-ին անցկացրել է իր առաջին խաղը թիմի հիմնական կազմում՝ մասնակցելով Մոսկվայի «Սպարտակ» ակումբի դեմ խաղին։
2013 թվականի օգոստոսի 29-ին Արսենի Լոգաշովը չորս տարով պայմանագիր է կնքել Մոսկվայի «Լոկոմոտիվ» ակումբի հետ։ Տեղափոխությունից անմիջապես հետո «Լոկոմոտիվը» ֆուտբոլիստին վարձավճարով ուղարկել է «Ռոստով» մինչև 2013/2014 մրցաշրջանի ավարտը։ Նոր ակումբում Լոգաշովը դարձել է հիմնական կազմի խաղացող։ Մրցաշրջանի ավարտին «Լոկոմոտիվը» որոշել է պաշտպանին վերադարձնել ակումբի տրամադրության տակ։
2017 թվականի փետրվարի 3-ին Արսենի Լոգաշովն ազատ գործակալի կարգավիճակով մինչև մրցաշրջանի ավարտը պայմանագիր է կնքել Ֆուտբոլի ազգային լիգայի «Տոսնո» ակումբի հետ։


=== Հավաքականում ===
Արսենի Լոգաշովը հանդես է եկել Ռուսաստանի պատանեկան ու երիտասարդական հավաքականներում։ 2012 թվականի օգոստոսին Ֆաբիո Կապելոյի կողմից ընդգրկվել է Կոտ դ՛Իվուարի հավաքականի դեմ կայանալիք խաղի ընդարձակ հայտացուցակում։ Ռուսաստանի ազգային հավաքականի կազմում իր նորամուտը նշել է 2012 թվականի օգոստոսի 15-ին՝ Կոտ դ՛Իվուարի հավաքականի դեմ ընկերական խաղի 30-րդ րոպեին փոխարինելով Ալեքսանդր Անյուկովին, որ վնասվածք էր ստացել՞։


== Ձեռքբերումներ ==
 Անժի (Մախաչկալա)

Ռուսաստանի գավաթի խաղարկության եզրափակչի մասնակից - 2012/2013
Ռուսաստանի առաջնության բրոնզե մեդալակիր - 2012/13 Լոկոմոտիվ (Մոսկվա)

Ռուսաստանի գավաթակիր - 2014/15 Ռոստով (Դոնի Ռոստով)

Ռուսաստանի գավաթակիր - 2013/14


== Ելույթների վիճակագրություն ==


=== Ակումբային ===
* Միայն Պրեմիեր լիգա


=== Հավաքականում ===
2015 թվականի ապրիլի 20-ի դրությամբ
Ընդհանուր՝ 1 խաղ / 0 գոլ, 0 հաղթանակ, 1 ոչ-ոքի, 0 պարտություն


== Ծանոթագրություններ ==


== Արտաքին հղումներ ==
Ֆուտբոլիստի էջը Ռուսաստանի ֆուտբոլի պրեմիեր լիգայի կայքում
Ֆուտբոլիստի էջը Sportbox.ru կայքում
Կոլիմա (նահանգ)

Անվան այլ կիրառումների համար տե՛ս՝ Կոլիմա (այլ կիրառումներ)Կոլիմա, (իսպ.՝ Colima, ( koˈlima), պաշտոնական անվանումը՝ Կոլիմայի ազատ և ինքնիշխան նահանգ (իսպ.՝ Estado Libre y Soberano de Colima), Մեքսիկայի 31 նահանգներից մեկն է, Դաշնային օկրուգի հետ միասին համալրում են Մեքսիկայի վարչական կազմը։ Մայրաքաղաքը՝ Կոլիմա։


== Տվյալներ ==
Կոլիման փոքր նահանգ է Արևմտյան Մեքսիկայի կենտրոնական խաղաղօվկիանոսյան ափում։ Սահմանակից է Խալիսկո և Միչոական նահանգներին։ Գլխավոր քաղաքներից են Կոլիման, Մանսանիլոն, Տեկոմանը։ Կոլիման Մեքսիկայի չորրորդ ամենափոքր նահանգն է և երկրորդ ամենաքիչ բնակչություն ունեցողը, սակայն կենսակերպի պայմաններն այստեղ բարձր են, գործազրկությունը՝ ցածր։


== Անվան ծագում ==
Նահանգի անվանումը ծագել է ացտեկական colli և maitl լեզուներից։ Անվան երեք մեկնաբանություն կա. 

«վայր պապիկի ձեռքի մեջ», որտեղ «պապիկ» ասելով ի նկատի ունեն հինավուրց հրաբուխ
«վայր նախնիների ձեռքի մեջ»
«վայր, որտեղ ջրերը իջնում են»


== Դեմոգրաֆիա ==
20-րդ դարի վերջում Կոլիման ուներ բնակչության մեծ աճ. բնակչության թիվը 1950 թվականի 112,321 բնակչից 2005 թվականին դարձել էր 567,996 մարդ։ Սակայն այս աճը կանգնել է ընտանիք պլանավորման ծրագրերի շնորհիվ։ Չնայած բնակչության թվի աճին, Կոլիման Մեքսիկայի ամենաքիչ բնակչություն ունեցող նահանգն է։ Ըստ 2010 թվականի տվյալների բնակչությունը կազմում է 650,555 մարդ, երկրի բնակչության 6%-ը։ Բնակչության 89% ապրում է քաղաքներում և կենտրոնացած են Կոլիմա, Մանսանիլո, Տեկոման և Վիլա դե Ալվարես քաղաքներում։


== Ծանոթագրություններ ==


== Արտաքին հղումներ ==
(Իսպաներեն) Colima state government
Revista Electrónica Fumarola Archived 2012-02-04 at the Wayback Machine.
Չաթախ Վերին

Անվան այլ կիրառումների համար տե՛ս՝ Չաթախ Վերին (այլ կիրառումներ)Չաթախ Վերին, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ռիչոնե

Ռիչոնե (իտալերեն՝ Riccione), կոմունա Իտալիայի Էմիլիա Ռոմանիա մարզի Ռիմինի գավառում։ Բնակչությունը ըստ 2008 թվականի տվյալների կազմում է 34276 մարդ, բնակչության խտությունը՝ 2045 մարդ/կմ² մակերես։ Զբաղեցնում է 17 կմ² մակերես։ Փոստային ինդեքս՝ 47838, հեռախոսային կոդ՝ 0541։


== Ռիչոնեի հայտնի մարդիկ ==
Պաոլո Չէվոլի
Մարտինա Կոլոմբարի
Մատտիա Պասինի
Իզաբելլա Սանտակռոչե
Սեռժինո Պիցցոլանտե
(6418) Հանամիգահարա

(6418) Հանամիգահարա (անգլ.՝ Hanamigahara), աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 8-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,260305 ա. մ., առավելագույնը մոտենում է 2,0191 ա. մ. հեռավորության վրա և հեռանում 2,5015 ա. մ.։ Արեգակի շուրջ մեկ ամբողջական պտույտ է կատարում 1241,22 երկրային օրվա ընթացքում, իր ուղեծրով շարժվելով միջինում 0,290037 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6418) Հանամիգահարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քարթեր շրջան (Կենտուկի)

Քարթեր շրջան (անգլ.՝ Carter County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 1.064 կմ² է, բնակչությունը՝ 27.720 մարդ (2010 թ. տվյալներով)։ Շրջկենտրոնն է Գրեյսոն բնակավայրը։ Կազմավորվել է 1838 թ.։
Ակլի Հյուքյումեթություն

Ակլի Հյուքյումեթություն, ֆեոդալական իշխանություն Արևմտյան Հայաստանում։ 17–րդ դարից Ջղիրեր իշխանության մեջ։ Համապատասխանում է Անգեղտուն գավառին, այժմյա Դիարբեքիր քաղաքից հյուսիս–արևելք։


== Ծանոթագրություններ ==
Էլեն Վիլսոն

Էլեն Վիլսոն (անգլ.՝ Ellen Axson Wilson, մայիսի 15, 1860(1860-05-15)[…] կամ 1860, Սավաննա, Ջորջիա, ԱՄՆ - օգոստոսի 6, 1914(1914-08-06)[…] կամ 1914, Սպիտակ տուն, Վաշինգտոն, Կոլումբիայի շրջան, ԱՄՆ և Վաշինգտոն, Կոլումբիայի շրջան, ԱՄՆ), նախագահ Վուդրո Վիլսոնի առաջին կինը և ԱՄՆ առաջին տիկինը 1913 թվականից մինչև իր մահը՝ 1914 թվականը։


== Կենսագրություն ==
Էլեն Աքսոն Վիլսոնը ծնվել է Ջորջիա նահանգի Սավաննա քաղաքում, Երիցական նախարար Սամուել Էդվարդ Աքսոնի և Մարգարետ Ջեյն (ծնված Հոյտ) Աքսոնի ընտանիքում։ Էլենը արվեստի, երաժշտության և գրականության հանդեպ ուներ նուրբ ճաշակ։
Թոմաս Վուդրո Վիլսոնը առաջին անգամ Էլենին տեսել է երեք տարեկանում։ 1883 թվականի ապրիլին Վիլսոնը այցելեց իր զարմիկին՝ Հռոմ, որտեղ նա կրկին հանդիպեց Էլենին, որն օգնում էր իր այրիացած հորը։ Նրանք հանդիպել են հինգ ամիս, սակայն հետաձգել են հարսանիքը, քանի որ Էլենը վերապատրաստվել է Ջոն Հոփքինսի համալսարանում, նա նաև հոգ է տարել հիվանդ հոր մասին։
1885 թվականի հունիսի 24-ին Վիլսոնը, 28 տարեկան հասակում Ջորջիա նահանգի Սավաննա քաղաքում ամուսնացել է 25-ամյա Էլենի հետ։ Արարողությանը մասնակցել են Վիլսոնի հայրը, սուրբ Ջոզեֆ Վիլսոնը և Էլենի պապը՝ սուրբ Իսահակ Սթոքթոն Քիթ Աքսոնը։ Մեղրամիսը անցկացրել են Հյուսիսային Կարոլինայի արևմտյան մասում գտնվող լեռնային հանգստավայրում՝ Ուեյնեսվիլում։ Նույն թվականին Բրին Մաուր քոլեջը Վիլսոնին առաջարկել է 1500 դոլար տարեկան աշխատավարձով դասախոսի պաշտոն։ Նրանք ապրում էին համալսարանական քաղաքում Էլենի կրտսեր եղբոր հետ։


== Երեխաներ ==
Վիլսոններն ունեցել են երեք դուստր.

Մարգարեթ Վուդրո Վիլսոն (1886-1944), երգչուհի, ձեռնարկատեր։
Ջեսի Վուդրո Վիլսոն Սեյր (1887-1933), ծնվել է Ջորջիա նահանգի Գեյնսվիլ քաղաքում։ Ավարտել է Բալթիմորի Գաուչեր քոլեջը, երեք տարի աշխատել է Ֆիլադելֆիայի բնակավայրի տանը։ 1913 թվականի նոյեմբերի 25-ին ամուսնացել է Ֆրենսիս Վ. Սեյրի հետ։ Ամուսնու հետ բնակություն է հաստատել Մասաչուսեթս Քեմբրիջում, որտեղ Սեյրը ընդունվել է Հարվարդի իրավունքի դպրոց։ Ջեսսին ակտիվ մասնակցություն է ունեցել կին ընտրողների լիգայում։ Մահացել է որդանման ելունի հեռացման վիրահատության ժամանակ։
Էլեոնոր Ռենդոլֆ Վիլսոն (1889-1967)։


== ԱՄՆ առաջին տիկին ==

Մահացել է Սպիտակ տանը գտնվելու ժամանակ, Էլենը նկարել և ներկել է Սպիտակ տան երրորդ հարկում գտնվող ստուդիայի էսքիզները, աշխատանքների վաճառքից ստացված միջոցները նվիրաբերելով ապենդիքսի հեռացման։ Սպիտակ տանը տեղի է ունեցել նրա երկու դուստրերի հարսանիքը։ Վիլսոնը նախընտրում էր պարահանդեսներ չկազմակերպել։


== Մահ ==
Էլեն Վիլսոնը մահացել է Բրայթի հիվանդությունից 1914 թվականի օգոստոսի 6-ին։ Թաղված է Միրթլ Հիլ գերեզմանատանը։


== Ծանոթագրություններ ==


== Արտաքին հղումներ ==
Оригинальный текст на White House biography
President Wilson’s Other Wife Archived 2012-02-19 at the Wayback Machine. — discusses Ellen Wilson with particular attention to her painting
Эллен Вильсон на Findagrave.com
Զապել

Զաբել Ա Ռուբենյան (գրբ.՝ Զապել, անգլ.՝ Isabella I, Isabel I, Zabel I, հունվարի 25, 1216, հունվարի 25, 1217, 1212 կամ 1213, Սիս, Կիլիկիայի Հայկական Իշխանություն - հունվարի 23, 1252, Սիս, Կիլիկիայի Հայկական Թագավորություն), Կիլիկիայի Հայոց թագուհի (1222-1252, Լևոն Բ-ի և Սիբիլ Լուսինյանի դուստրը, Ռուբինյանների թագավորական տոհմի վերջին շառավիղը։


== Կենսագրություն ==
Զաբելի ծնվելու թվականի հետ կապված կան մի քանի տարբերակներ՝ 1212 թվականան, 1213 թվական, 1215 թվական, 1216 թվականի հունվարի 25, 1216 թվականի հունվարի 27 և 1217 թվականի հունվարի 25։ Ծնվել է Սիս քաղաքում։


== Կիլիկիայի գահաժառանգ ==
1219 թվականին Զաբելը հոր կամքով նշանակվել է Կիլիկիայի գահաժառանգ՝ խնամակալ ունենալով Ատանին, ապա նրա սպանվելուց հետո՝ Կոստանդին Լամբրոնացի իշխանին։ 1222 թվականից Կիլիկիայի հայոց թագուհի։


== Կիլիկիայի թագուհի ==
Լևոն Բ-ի մահից հետո, Ռուբեն Գ-ի (Լևոն Բ-ի ավագ եղբայրը) թոռը՝ Ռուբեն-Ռայմոնդ Անտիոքացին իր ձեռքն է վերցնում Կիլիկիայի Հայոց գահը, բայց շուտով պարտվում է, ընկնում գերի և սպանվում։ Ատանի խնամակալության ներքո Զաբելը հռչակվում է Կիլիկիայի թագուհի, բայց շուտով Ատանը սպանվում է։ Ատանի տեղը զբաղեցնում է Հեթումյանների տոհմից Կոստանդին Լամբրոնացին։
Գահի շուրջն սկսված վեճերը հարթելու նպատակով 1222 թվականին Կիլիկիայի իշխանները Զաբելին ամուսնացնում են Անտիոքի դքսության գահաժառանգ Ֆիլիպի հետ։ Վերջինս լատինամոլ քաղաքականություն վարելու համար 1224 (1225) թվականին գահընկեց արվեց և բանտարկվեց Կոստանդինի կողմից։ 1226 թվականին Կոստանդինը Զաբելին ամուսնացնում է իր տասներեքամյա որդու՝ Հեթումի (Հեթում Ա) հետ և վերջինիս հռչակել Հայոց թագավոր։


== Շինարարական աշխատանքներ ==
Զաբելը հմուտ է եղել ուսման ն գիտության մեջ, նպաստել շինարարական աշխատանքներին, 1238 թվականին ամուսնու հետ վերաշինել է տվել Անդուլ մենաստանը և դարձրել ամառանոց։ Սսում կառուցել է տվել Կաթողիկե և Սբ․ Մարինե եկեղեցիները, 1241 թվականին հիմնել է հիվանդանոց։


== Հիշատակությունը աղբյուրներում ==
Աղբյուրներում հիշվում է իբրև «ողջախոհ», «առաքինաջան», որը հմուտ է եղել ուսման, գիտության մեջ։


== Ընտանիքը ==

Զապելը ունեցել է հինգ դուստր և երեք որդի, որոնցից կրտսերը՝ Լևոն Գ, 1270 թվականին ժառանգել է գահը։ 

Ֆիմի (?-1309)
Մարիամ (?- 1310)
Սիբիլ (1240-1290)
Ռիթա (?)
Լևոն Գ (հունվարի 24, 1236 կամ հունվարի 23, 1237-փետրվարի 6, 1289)
Թորոս (1244-օգոստոսի 24, 1266)
Զաբել (?-1268)Զաբելը թաղվել է Դրազարկում։
Պահպանվել են Զաբելի և Հեթում Ա-ի պատկերներով դրամներ։


== Գրականություն ==
Սմբատ Սպարապետ, Տարեգիրք, Վնտ., 1956:
Ալիշան Ղևոնդ, Սիսուան, Վնտ., 1885:


== Ծանոթագրություններ ==


== Արտաքին հղումներ ==
Զաբել թագուհի


== Աղբյուրներ ==
«Հայոց անձնանունների բառարան», Հրաչյա Աճառյան, 1942 թ., Հատոր 5, Ցուցակ 1, Էջ.
«Նկարագիր Օշին թագաւորի ձեռագիր ժամագիրքին», Արտավազդ Սյուրմեյան, Անթիլիաս, 1933, 97 ա․
Գաձադա Սկիանո

Գաձադա Սկիանո (իտալերեն՝ Gazzada Schianno), քաղաք Իտալիայում, գտնվում է Լոմբարդիա մարզում՝ Վարեզե գավառում։ Տեղակայված է Վարեզե գետի ափին։
Բնակչությունը ըստ 2004 թվականի տվյալների կազմում է 4514 մարդ։ Բնակչության միջին խտությունը՝ 1129 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 21026։ Հեռախոսային կոդը՝ 0332։
Քաղաքի հովանավորն է Սուրբ Գևորգը, տոնը նշվում է ապրիլի 23-ին։ Սեպտեմբերի 14-ին քաղաքում հատկապես նշվում է Տիրոջ Խաչի բարձրացումը՝ Խաչվերացը։


== Ծանոթագրություններ ==
Շչեբետունի

Շչեբետունի (ուկրաիներեն՝ Щебетуни), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Շչեբետունի գյուղում բնակվում էր 128 մարդ։ Բնակավայրը զբաղեցնում է 0,09 կմ² տարածք։ Բնակչության խտությունը կազմում էր 1422,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գևգելիա

Գևգելիա, նաև՝ Գևգելիյ, Գևգելի և Գևգելիե (մակեդոներեն՝ Гевгелија, ալբ․՝ Gjevgjelia, հուն․՝ Γευγελή — Գևգելի, սերբ.՝ Ђевђелија — Ջևջելիա), քաղաք Հյուսիսային Մակեդոնիայի Հանրապետության հարավում՝ Հունաստանի հետ սահմանից ոչ հեռու։ Հանդիսանում է համանուն համայնքի վարչական կենտրոնը։ 2002 թվականի մարդահամանրի տվյալների համաձայն՝ Գևգելիայի բնակչություն կազմում է 15 685 մարդ։ Կոչվում է նաև Մակեդոնական Լաս Վեգաս։


== Աշխարհագրություն ==
Գևգելիան գտնվում է Մակեդոնիայի Բոյմիա մարզում՝ երկրի հարավային սահմանի մոտ։ Քաղաքը տեղակայված է Վարդար գետի աջ ափին՝ Բելգրադ-Աթենք գլխավոր ավտոճանապարհի վրա։


== Բնակչություն ==
Գևգելայի բնակչության փոփոխությունը.

2002 թվականի մարդահամարի տվյալների համաձայն՝ քաղաքի բնակչությունը կազմում է 15 685, մարդ որի մեծ մասը՝ 15 060 բնակիչ, մակեդոնացիներ են։


== Հայտնի բնակիչներ ==
Գեորգիոս Վաֆոպուլոս (հունարեն՝ Γεώργιος Βαφόπουλος, 1903—1996), հույն բանաստեղծ,
Վասիլ Տանև (1897—1941), բուլղարացի կոմունիստ, Լայպցիգի դատավարության (1933) մեղադրյալներից մեկը։


== Պատմություն ==

19-րդ դարի վերջին ու 20-րդ դարի սկզբում Գևգելիան եղել է Օսմանյան կայսրության Սալոնիկա վիլայեթի կազմում, իսկ 1929 թվականից մինչև 1941 թվականը՝ Հարավսլավիայի Թագավորության Վարդար բանովինայի կազմում։


== Քույր քաղաքներ ==
 Ինջիա, Սերբիա
 Սևլիևո, Բուլղարիա
 Կոտկա, Ֆինլանդիա
 Սեժանա, Սլովենիա


== Ծանոթագրություններ ==
Իշեևո (գյուղ, Իշիմբայսկի շրջան)

Իշեևո (ռուս.՝ Ишеево, բաշկիրերեն՝ Ишәй), գյուղ Ռուսաստանի, Բաշկորտոստան հանրապետության Իշիմբայսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ապրետավորում

Ապրետավորում, (ֆր.՝ apprêter - վերջնականապես մշակել), գործվածքների վերջնամշակման հիմնական գործողություններից մեկը, դրանց քսածածկումը կամ տոգորումը լուծույթներով՝ ապրետներով։ Վերջիններս գործվածքներին տալիս են բարձր մաշակայունություն, անջրանցիկություն, չկծկվելու, չտրորվելու, հականեխիչ, հրակայուն և այլ հատկություններ։
Բամբակե և վուշե գործվածքները մշակում են օսլայի ապրետով, որի բաղադրության մեջ, բացի օսլայից ու նրա հիդրոլիզի արգասիքից (դեքստրինից), մտնում են՝

փափկացնող (յուղեր, ճարպեր, օճառներ)
խոնավածուծ (գլիցերին, կերակրի աղ)
փայլ տվող (մոմ, պարաֆին) նյութեր։Սակայն օսլան և մյուս սոսնձող նյութերը հեշտ են լվացվում։ Բացի այդ, օսլան սննդամթերք է, և նրա կիրառումը ապրետավորման նպատակներով ցանկալի չէ։

Որպես չլվացվող ապրետներ կարող են օգտագործվել նաև ցելյուլոզի տարբեր եթերներ (մասնավորապես՝ օքսիէթիլային եթեր)։
Ֆագոտ (այլ կիրառումներ)

Ֆագոտ կարող է վերաբերել

Ֆագոտ - փայտափող երաժշտական գործիքների բաս ներկայացուցիչը
Ֆագոտ - հրթիռային համակարգ, nախատեսված է անշարժ և շարժական զրահապատ նպատակակետերի, ինչպես նաև թեթև դաշտային կառույցների ու կրակակետերի խոցման համար
Ֆագոտ - ՊԲ ստորաբաժանում, կազմավորվել է 1992 թ.-ի սեպտեմբերին
«Վալկիրիա» գործողությունը

Անվան այլ կիրառումների համար տե՛ս՝ Վալկիրիա (այլ կիրառումներ)««Վալկիրիա» գործողությունը» (անգլ.՝ Valkyrie) ռեժիսոր Բրայան Սինգերի ֆիլմերից, որի գլխավոր դերերը մարմնավորում են Թոմ Քրուզը, Քենետ Բրենան, Բիլ Նային, Թոմ Ուիլկինսոնը, Կերիս վան Հաուտենը, Թոմաս Կրեչմանը, Թերենս Ստեմփը, Էդի Իզզարդը, Քևին ՄակՆելին, Քրիստիան Բերկելը։
Ֆիլմը պատմում է դիմադրող ուժերի գնդապետ Կլաուս ֆոն Շտաուֆենբերգի մասին, որը ղեկավարում էր Հիտլերի դեմ ուղղված դավադրությունը։ 1944 թ.-ին նա փորձեց պայթեցնել դիկտատորին՝ իր ճամպրուկի մեջ եղած ռումբով, բայց նա միայն կարողացավ վիրավորել ֆյուրերին։


== Ծանոթագրություններ ==


== Արտաքին հղումներ ==
«Վալկիրիա» գործողությունը(անգլ.) ֆիլմը Internet Movie Database կայքում
««Վալկիրիա» գործողությունը»(ռուս.) ֆիլմը ԿինոՊոիսկ կայքում։
Էստոներեն Վիքիպեդիա

Էստոներեն Վիքիպեդիա (էստ․՝ Eestikeelne Vikipeedia), Վիքիպեդիա բազմալեզու և ազատ հանրագիտարանի Էստոներեն տարբերակն է։


== Վիճակագրություն ==
Այսօր՝ 7 Ապրիլի 2023-ին Վիքիպեդիայի Էստոներեն բաժինը ունի 235 188 հոդված։ Գրանցված են 177 325 մասնակից, նրանցից 716 կատարել են գոնե մեկ խմբագրում անցած 30 օրվա ընթացքում, իսկ 34 մասնակից ունեն ադմինիստրատորի կարգավիճակ։ Ընդհանուր խմբագրումների թիվը հատում է 6 360 602-ը։


== Արտաքին հղումներ ==
Էստոներեն Վիքիպեդիա (էստոներեն)
(5843) 1986 UG

(5843) 1986 UG, աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 30-ին Կենձո Սուզուկիի և Տակեշի Ուրատայի կողմից Տոյոտայում։
Միջին հեռավորությունը Արեգակից կազմում է 2,210445 ա. մ., առավելագույնը մոտենում է 1,8856 ա. մ. հեռավորության վրա և հեռանում 2,5353 ա. մ.։ Արեգակի շուրջ մեկ ամբողջական պտույտ է կատարում 1200,38 երկրային օրվա ընթացքում, իր ուղեծրով շարժվելով միջինում 0,299906 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5843) 1986 UG աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովա Սանտա Էլենա

Նովա Սանտա Էլենա (պորտ.՝ Nova Santa Helena), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսարևելյան մարզում։ Բնակչությունը կազմում է 3347 մարդ՝ 2006 թվականի տվյալներով։ Գրավում է 2 627,835 կմ2 տարածք։ Բնակչության խտությունը կազմում է՝ 1,3 մարդ/կմ2։


== Պատմություն ==
Քաղաքը հիմնադրվել է 2000 թվականին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 25.201.000,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝ 7.529,42 ռեալ (տվյալները Բրազիլիայի աշխարհագրության և վիճակագրության ինստիտուտի)


== Ծանոթագրություններ ==
Թուջի Կեշտկար

Տուջի Կեշտկար (նորվեգերեն՝ Tooji Keshtkar; պարսկերեն՝ تورج کشتکار, մայիսի 26, 1987(1987-05-26), Շիրազ, Իրան), հայտնի է նաև Տուջի անունով, նորվեգացի երգիչ, մոդել, հաղորդավար, որը ներկայացրել է Նորվեգիան Եվրատեսիլ 2012 թվականին «Stay» («Մնա») երգով։
Տուջին ծնվել է Իրանում, սակայն տեղափոխվել է Նորվեգիա երբ մեկ տարեկան էր։ 16 տարեկանից սկսել է աշխատել որպես մոդել։ Նրա առաջին սինգլն է "Swan Song" (Կարապի երգը), որը թողարկվել է 2008 թվականին։
2012 թվականին նա ներկայացնել է Նորվեգիան Եվրատեսիլ 2012 երգի մրցույթում Stay (Մնա) երգով և մրցույթի եզրափակչում զբաղեցրել վերջին՝ 26-րդ հորիզոնականը հորիզոնականը։


== Ծանոթագրություններ ==


== Արտաքին հղումներ ==
Տուջի Կեշտկարի ֆեյսբուքան հաշիվը
Աստերոիդների ցանկ (13801-13900)

Աստերոիդների ցանկ (13701-13800)  • Աստերոիդների ցանկ  • Աստերոիդների ցանկ (13901-14000)
 Աստերոիդների ցանկ (13701-13800)  • Աստերոիդների ցանկ  • Աստերոիդների ցանկ (13901-14000)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Բիգաս

Բիգաս  (կատ.՝  Bigues i Riells), մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Վալես Օրենտալ շրջանում։ Տարածքը կազմում է 28,6 կմ²։ Բնակչությունը՝ 8664 մարդ (2010 թվականի տվյալներով)։


== Ժողովրդագրություն ==


== Արտաքին հղումներ ==
պաշտոնական կայք Archived 2007-03-11 at the Wayback Machine.
Página web del Ayuntamiento de Bigues i Riells Archived 2007-03-11 at the Wayback Machine.
Información de la Generalitat de Cataluña Archived 2007-09-29 at the Wayback Machine.
Información del Instituto de Estadística de Cataluña
(248) Լամիա

(248) Լամիա (անգլ.՝ Lameia), աստերոիդ աստերոիդների հիմնական գոտում։ Հայտնաբերվել է 1885 թվականի հունիսի 5-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,470141 ա. մ., առավելագույնը մոտենում է 2,3058 ա. մ. հեռավորության վրա և հեռանում 2,6344 ա. մ., իսկ Երկրի ուղեծրին Լամիա աստերոիդը նվազագույնը մոտենում է 1,2919 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1418,02 երկրային օրվա ընթացքում, իր ուղեծրով շարժվելով միջինում 0,253876 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(248) Լամիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (3082)

Ժողովածու 3082, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3082 թվի տակ։ Ձեռագիրը գրվել է 1267 թվականի Գեորգ Կիլիկեցի, Մանվել գրիչի կողմից Խոր Վիրապ, Սաղմոսավանք, Թեղինեաց ուխտում։ Ստացողը եղել է Գրիգոր Բջնեցին։ Գրված է թղթի վրա, որը ունի 20,3X10սմ չափս։ Ձեռագիրը կազմված է 478 թերթից։ Գրված է միասյուն, բոլորգիրով։ Պահպանակը ունի 2 էջ, գրված է՝ բոլորագիր երկաթագիր, Ավետարանի վրա՝ միասյուն, բոլորգիրով։ Կազմը` կաշվեպատ տախտակ դրոշմազարդ, աստառը՝ սրճագույն կտավ։ Հիշատակարաններ՝ 378բ, 474բ, 475բ և այլուր, 478ա (1630թ․), 37ա (17-րդ դար)։


== Բովանդակություն ==
Յովհ․ Գանձակեցւոյ Տօնավաճառ։
Պատճէնք տոմարաց հայոց և հռոմեցւոյ։
Յովհ․ Սարկաւադի Յաղագս մեծ թուականին։
Ցանկ Յասմաւուրաց։
Ներս նորհալւոյ Գիր հաւատոյ խոստովանութևան։
Գր․ Երուսաղէմցւոյ Սահմանք զանազանք։
Ան․ Շիրակացւոյ Յաղագս շրջաղայութևան երկնից, Առ խոստացելալսն։


== Ծանոթագրություններ ==
(2458) Վենյակավեռին

(2458) Վենյակավեռին (անգլ.՝ Veniakaverin), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 11-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,128877 ա. մ., առավելագույնը մոտենում է 2,6891 ա. մ. հեռավորության վրա և հեռանում 3,5687 ա. մ.։ Արեգակի շուրջ մեկ ամբողջական պտույտ է կատարում 2021,53 երկրային օրվա ընթացքում, իր ուղեծրով շարժվելով միջինում 0,178083 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2458) Վենյակավեռին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զոլոտոյե Ռունո (Զավետինսկի շրջան)

Զոլոտոյե Ռունո (ռուս.՝ Золотое Руно), գյուղակ (խուտոր) Ռուսաստանի Դաշնության Ռոստովի մարզի Զավետինսկի շրջանում։ Մտնում է Տյուլպանովսկի գյուղական համայնքի կազմի մեջ։
Անձրևից առաջ

«Անձրևից առաջ» (ռուս.՝ «Перед дождём»), ռուս նկարիչ Ֆեոդոր Վասիլևի (1850-1873) նկարը, որ ստեղծվել է 1870-1871 թվականներին։ Ներկայում կազմում է Տրետյակովյան պատկերասրահի հավաքածուի մաս (ինվ. 901)։ Նկարի չափերը՝ 39,7 × 57,5 սմ (ըստ այլ տվյալների՝ 40,4 × 58,2 սմ)։


== Պատմություն ==
«Անձրևից առաջ» նկարը Ֆեոդոր Վասիլևն ստեղծել է 1870-ական թվականների սկզբին․ ըստ Տրետյակովյան պատկերասրահի կատալոգի՝ 1870-1871 թվականներին, ըստ Նիկոլայ Նովոուսպենսկու գրքի՝ 1870 թվականին՝ նկարչի՝ Վոլգա մեկնելուց առաջ։
Նկարը ցուցադրվել է Ֆեոդոր Վասիլևի աշխատանքների հետմահու ցուցահանդեսում, որը կայացել է Սանկտ Պետերբուրգում 1874 թվականի հունվարին։ Այն գնել է Պավել Տրետյակովը 1884 թվականին՝ Ի․ Վարգունինի հավաքածուի նկարների աճուրդի ժամանակ։


== Նկարագրություն ==
Նկարը ներկայացնում է գյուղական բնապատկեր, որտեղ պատկերված է գյուղական կենցաղի տեսարան․ երկու գեղջկուհիներ սագերին քշում են կամրջակի վրայով, որը գցված է առվակի վրա։ Հեռվում երևում են գյուղական տներ։ Կտավում զգացվում է անձրևից առաջ իրող լարվածությունը․ երկինքը պատված է սև ամպերով, իսկ ծառերը թեքվել են քամուց։
Ռուսական պետական ​​թանգարանում պահվում է Վասիլևի «Կամրջակ առվակի վրա» սեպիան, որն օգտագործվել է «Անձրևից առաջ» նկարի ստեղծման ժամանակ։


== Արձագանքներ ==
Արվեստագետ Ֆաինա Մալցևան գրել է, թե «Անձրևից առաջ» նկարում «ամեն ինչ կարծես մոտեցել է կյանքին և ձեռք է բերել բնականության այն անհրաժեշտ չափը, որի շնորհիվ վերցված սյուժեն ընկալվում է որպես նկարչի կողմից էմոցիոնալ կերպով վերապրված իրական երևույթ»։
Արվեստագետ Նիկոլայ Նովոուսպենսկին Վասիլևի արվեստին նվիրված իր գրքում «Անձրևից առաջ» նկարի մասին գրել է․


== Ծանոթագրություններ ==


== Արտաքին հղումներ ==
«Васильев Фёдор Александрович — Перед дождем, 1870—1871» (HTML)։ www.art-catalog.ru։ Վերցված է 17.11.2014
Մելիքիշվիլի

Մելիքիշվիլի, կարող է վերաբերել

Գիորգի Մելիքիշվիլի, խոշոր վրացի պատմաբան, Վրաստանի գիտությունների ակադեմիայի ակադեմիկոս (1918-2002)։
Պյոտր Մելիքիշվիլի, խորհրդային քիմիկոս (1850-1927)։
Ռուսաստանի օր

Ռուսաստանի օր (մինչև 2002 թվականը՝ ՌԽՖՍՀ պետական ինքնիշխանության մասին հռչակագրի ընդունման օր), հունիսի 12՝ Ռուսաստանի Դաշնության պետական տոն։
Նշվում է ամեն տարի 1992 թվականից (ոչ աշխատանքային օր՝ 1991 թվականից) ՌԽՖՍՀ-ի պետական ինքնիշխանության մասին հռչակագրի ընդունման օրը (1990 թվականի հունիսի 12)։


== Պատմություն ==
1990 թվականի հունիսի 12-ին ՌԽՖՍՀ ժողովրդական պատգամավորների առաջին համագումարում ընդունվեց ՌԽՖՍՀ պետական ինքնիշխանության հռչակագիրը։
Հունիսի 12-ը դարձավ 1992 թվականի հունիսի 11-ի տոնական ամսաթիվը, Ռուսաստանի Դաշնության Գերագույն Խորհրդի որոշմամբ, որպես Ռուսաստանի Դաշնության պետական ինքնիշխանության մասին հռչակագրի ընդունման օր։ Նույն թվականի սեպտեմբերի 25-ին համապատասխան փոփոխություններ են կատարվել աշխատանքային օրենսգրքի մեջ։ 1998 թվականի հունիսի 12-ին Բորիս Ելցինն իր հեռուստաուղերձում առաջարկել է տոնը վերանվանել «Ռուսաստանի օր»։ Պաշտոնապես այս անունը տրվել է 2002 թվականին նոր աշխատանքային օրենսգրքի ընդունմամբ։
Կրեմլում Ռուսաստանի օրը Ռուսաստանի նախագահը հանձնում է Ռուսաստանի Դաշնության պետական մրցանակները։ Մոսկվայի Կարմիր հրապարակում անցկացվում են տոնակատարություններ, որոնք ավարտվում են տոնական հրավառությամբ։


== Հետաքրքիր փաստեր ==
Հունիսի 12-ը հաճախ անվանում են Ռուսաստանի անկախության օր։ 1991-2016 թվականներին Լևադա Կենտրոնի կողմից անցկացված սոցիոլոգիական հարցման ընթացքում այդ անվան հետ տոնը ասոցացվել է 2003 թվականին հարցվածների 65 տոկոսից (առավելագույնը) մինչև 29 տոկոս՝ 2016 թվականին (նվազագույնը)։
Նույն օրը 1991 թվականին տեղի են ունեցել ՌԽՖՍՀ նախագահի ընտրություններ, որտեղ հաղթել է Բորիս Ելցինը։
Հունիսի 12-ը նշվում է որպես քաղաքի օր Ռուսաստանի բազմաթիվ քաղաքներում։


== Ծանոթագրություններ ==


== Արտաքին հղումներ ==
Указ Президента Российской Федерации от 2 июня 1994 года № 1113 «О государственном празднике Российской Федерации»
Ст. 112 Трудового кодекса Российской Федерации от 30 декабря 2001 года № 197-ФЗ
День России // ТАСС
Ալ-Սաանի շրջան

Ալ-Սաանի շրջան (արաբ․՝ ناحية السعن‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի արևմուտքում՝ Համայի մարզում։ Հանդիսանում է Ալ-Սալամիայի գավառի հինգ շրջաններից մեկը։
Վարչական կենտրոնն Ալ-Սաան քաղաքն է։ 2004 թվականի տվյալներով բնակչությունը կազմել է 14,366 մարդ։ Քաղաքն ու շրջական ավանները կազմում են 1,938.08 քառ.կմ տարածք։
Ունի 23 գյուղ և ավան

Աբու Հրեիկ (արաբ․՝ أبو حريق‎‎), բնակչություն՝ 533
Աբու Գոր (արաբ․՝ أبو الغر‎‎), բնակչություն՝ 261
Աբուլ Կուսուր (արաբ․՝ أبو الكسور‎‎), բնակչություն՝ 352
Ամյա (արաբ․՝ العمية‎‎), բնակչություն՝ 366
Անիկ Բաջրա (արաբ․՝ عنيق باجرة‎‎), բնակչություն՝ 313
Ասրիե (արաբ․՝ أسرية‎‎), բնակչություն՝ 2,118
Ալ-Սաան (արաբ․՝ السعن‎‎), բնակչություն՝ 3,360
Բղեիդիդ (արաբ․՝ بغيديد‎‎), բնակչություն՝ 50
Արևմտյան Հարտ (արաբ․՝ هرط شرقي‎‎), բնակչություն՝ 610
Էլիյե (արաբ․՝ العلية‎‎), բնակչություն՝ 518
Հասու Էլաբլավի (արաբ․՝ حسو العلباوي‎‎‎), բնակչություն՝ 696
Ջակուզիյե (արաբ․՝ الجاكوسية‎‎), բնակչություն՝ 333
Ջեբ Խասարա (արաբ․՝ جب خسارة‎‎), բնակչություն՝ 300
Մուեիլե (արաբ․՝ مويلح‎‎), բնակչություն՝ 225
Օջետ-Կաբասին Էլարաբ (արաբ․՝  عوجة كباسين العرب‎‎‎), բնակչություն՝ 79
Ռաջան (արաբ․՝ الرهجان‎‎), բնակչություն՝ 860
Ռասամ Ամուն (արաբ․՝ رسم أمون‎‎‎), բնակչություն՝ 430
Շարա (արաբ․՝ سرحة‎‎), բնակչություն՝ 644
Շեյխ Հիլալ (արաբ․՝ الشيخ هلال‎‎), բնակչություն՝ 834
Ում Մյալ (արաբ․՝ أم ميال‎‎), բնակչություն՝ 605
Սվաիա (արաբ․՝ الصواية‎‎), բնակչություն՝ 68
Ռասմ Ալ-Ամար (արաբ․՝ رسم الأحمر‎‎), բնակչություն՝ 754
Մրիկբ (արաբ․՝ مريقب‎‎), բնակչություն՝ 57


== Ծանոթագրություններ ==
Կոչկի (գյուղ, Կոչկովսկի շրջան)

Կոչկի (ռուս.՝ Кочки), գյուղ Ռուսաստանի Նովոսիբիրսկի մարզի Կոչկովսկի շրջանի կազմում։
Բնակչությունը 2002 թվականին գրանցված տվյալներով կազմում էր 7154 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հոկտեմբերյան կամուրջ (Յարոսլավլ)

Հոկտեմբերյան կամուրջ, ավտոճանապարհային-հետիոտնային կամուրջ Յարոսլավլում՝ Վոլգա գետի վրայով, որը կապում է Հոկտեմբերյան հրապարակը Ուրոչյան փողոցի հետ, Լենինյան և Կիրովյան շրջանները՝ քաղաքի Զավոլժսկի շրջանի, Մոսկվան՝ Վոլոգդայի և Արխանգելսկի հետ։
Գտնվում է Մոսկվայի հարավային նավահանգստից 519,2 կմ հեռավորության վրա՝ Վոլգա և Կոտորոսլ գետերի միացումից 2 կմ վերև։


== Պատմություն ==
Կամրջի հիմնադրման վայրում քաղաքի կենտրոնական մասի կողմից գտնվել է Պյոտրի և Պավելի եկեղեցին (1691 թվական), որը քանդվել է 1930-ական թվականներին, իսկ մինչև XV դարը՝ Պետրոպավլովյան վանքը (12-րդ դար)։
Կամուրջը կառուցվել է 1961-1966 թվականներին՝ ժամանակավոր անցամիջոցի փոխարեն, Եվգենի Սերգեևիչ Ուլանովի՝ բալետի արտիստուհի Գալինա Ուլանովայի եղբոր նորարարական ծրագրով։ Ըստ կառուցվածքի՝ երկաթբետոնային կամուրջը հավաքովի դետալներով է՝ ամբողջացված սինթետիկ սոսնձի և կապված պարանների օգնությամբ։
Ըստ այդ ժամանակաշրջանի ավանդույթի՝ կամրջի շահագործման հանձնումը զուգադիպել է Հոկտեմբերյան հեղափոխության հիսունամյակին, այդ պատճառով էլ կամուրջը ստացել է «Հոկտեմբերյան» անվանումը։


== Ներկայիս վիճակ ==

Կամուրջն իր կեսդարյա պատմության ընթացքում չորս անգամ վերանորոգվել է։ Վերջին անգամ վերանորոգվել է 2013-2014 թվականներին՝ փոխարինելով  ձևախախտված կարերը, ասֆալտբետոնային ծածկը, լուսավորության հենասյուները, բազրիքային ճաղաշարքերը և կառուցվածքի այլ տարրեր։ 2013-2014 թվականների ձմռանը բացվել է կամրջի երթևեկությունը, սակայն արագությունը սահմանափակվել է 40 կմ/ժ -ով։ Կամրջի առանցքային գծով տեղադրվել է ժամանակավոր խոչընդոտող պատնեշ։ Երկու փուլով իրականացված վերանորոգման ժամանակ կամրջի վրայով երթևեկությունը թույլատրվել է միայն  հասարակական փոխադրամիջոցներին և հրատապ ծառայության ավտոմեքենաներին։ Վերանորոգումն ավարտվել է 2014 թվականի օգոստոսի 30-ին։


== Տես նաև ==
Տվերիցկայայի գետափ
Հոբելյանական կամուրջ
Հարավային կամուրջ


== Ծանոթագրություններ ==


== Արտաքին հղումներ ==
Алёна КАРМАНОВА «Мосты повисли над волнами, машинами и поездами…» («Северный край», 19 апреля 2012 г.)
Վեյերսայմ

Վեյերսայմ (ֆր.՝ Weyersheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 3318 մարդ, բնակչության խտությունը` 175.65 մարդ/կմ²։ Բնակավայրը զբաղեցնում է 18.89 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 16 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2213 աշխատունակ (15-64 տարեկան)  բնակիչ, որոնցից ակտիվ էին 1697-ը, իսկ ոչ ակտիվները` 516։ Ակտիվության ցուցանիշը կազմում է 76,7 %։ 1697 աշխատունակ մարդկանցից աշխատել է 1597 անձ (857 տղամարդ և 740 կին)։ Գործազուրկ են եղել 100 անձ (44 տղամարդ և 56 կին)։ 516 անաշխատունակներից 156-ը եղել են աշակերտներ կամ ուսանողներ, 236-ը` թոշակառուներ, իսկ 124-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դեղնավուն նապաստակ

Դեղնավուն նապաստակ (լատ.՝ Lepus flavigularis), Lepus-ին պատկանող, նապաստականմանների ցեղից նապաստակ է։ Դեղնավուն նապաստակին անվանում են նաև (իսպ.՝ Istmo de Tehuantepec)։


== Տարածում ==
Տարածված է Մեքսիկայի շրջանում, Օահակա նահանգում (իսպ.՝ Istmo de Tehuantepec), ծովածոցում։ Ապրում են 500 մետրից ոչ ավելի բարձրության վրա։ Ներկայումս այս նապաստակն ապրում է բացատներում և կանաչ թփուտներում։


== Վարք ==
Ապրում է գիշերային կյանքով։ Սնվում է խոտերով և կանաչ բույսերով։
Բազմացման շրջանը կարող է տևել դեկտեմբերից մինչև հունվար ընկած ժամանակաշրջանում։ Զենիթի վերարտադրությունը ձգվում է մայիսից մինչև հոկտեմբեր։ Միջինը ծնում է 2 ձագ։ Երկու սեռերի նապաստակներն էլ սեռականորեն հասունանում են ծնվելուց 6-7 ամիս հետո։


== Մորֆոլոգիական հատկանիշներ ==
Մարմնի երկարությունը հասնում է 59,5 սմ-ի։ Հասուն նապաստակները կշռում են 3500-4000 գրամ։ Ունենում են մեծ ոտքեր և ականջներ։ Մյուսներից առանձնանում է ծոծրակի և ականջների վրա երկու սև գծերով և սպիտակ կողով։ Որովայնը սպիտակ է, մեջքը բաց դարչնագույն է, սև՝ ալիքաձև, սրբանոսկրը մոխրագույն է, պոչը վերևից սև է։


== Արտաքին հղումներ ==
Cervantes, F.A., Lorenzo, C., Farías, V. & Vargas, J. 2008. Lepus flavigularis
Fernando A. Cervantes։ Lepus flavigularis. In։ Mammalian Species. 423, 1993, S. 1-3 PDF
Կուրանդու

Կուրանդու (ռուս.՝ Куранду), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Յունգուր գետի աջ ափով՝ 22 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100004882
Հիդրոլոգիական ուսումնասիրությունների կոդը - 115100488
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սոլդատսկոե (այլ կիրառումներ)

Սոլդատսկոե, կարող է վերաբերել՝

Սոլդատսկոե - գյուղ, Ուկրաինայի Կիրովոգրադի մարզի Նովոարխանգելսկի շրջանում
Սոլդատսկոե - գյուղ, Ուկրաինայի Կիրովոգրադի մարզի Նովոուկրաինկայի շրջանում
Սոլդատսկոե - գյուղ, Ուկրաինայի Կիրովոգրադի մարզի Պետրովսկի շրջանում
Սոլդատսկոե - գյուղ, Ուկրաինայի Կիրովոգրադի մարզի Օնուֆրիևի շրջանում
Սոլդատսկոե - գյուղ, Ուկրաինայի Ղրիմի Ինքնավար Հանրապետության Սակիի շրջանում
Սոլդատսկոե - գյուղ, Ուկրաինայի Նիկոլաևի մարզի Վոզնեսենսկի շրջանում
Սոլդատսկոե - գյուղ, Ուկրաինայի Սումիի մարզի Վելիկա-Պիսարևկայի շրջանում
Կոնստիտուսիոն (շրջան, Բուենոս Այրես)

Կոնստիտուսիոն (իսպ.՝ Constitución, Buenos Aires), Արգենտինայի մայրաքաղաք Բուենոս Այրեսի շրջաններից մեկը։ Ընկած է Անկախության պողոտայի, Կասերոս փողոցի և Ավենիդա Էնտրե-Ռիոս պողոտայի միջև։ Հյուսիսից սահմանակցում է Բուենոս Այրեսի Մոնսերատ, արևելքից՝ Սան Տելմո, հարավից՝ Բառակաս, արևմուտքից՝Պարկե Պատրիսիոսև Սան Կրիստոբալ շրջաններին։ Զբաղեցնում է մոտավորապես 2,11 կմ² տարածք։ Բնակչության թվաքանակը 2001 թվականին անցկացված մարդահամարի տվյալներով եղել է 41.894, բնակչության խտությունը կազմել է 19,854.9 մարդ/կմ²։


== Պատմություն ==
Գաղութային ժամանակներում՝ 1769 թվականին Բուենոս Այրեսի մերձակայքում ընկած այս տարածքը ընծայվել է եկեղեցական մի ծխի։ 1777 թվականին այն ընդգրկվել է քաղաքի կազմի մեջ։ Ժամանակի ընթացքում դարձել է բեթղեհեմյանների առաքելության (ուխտի) կարևոր կենտրոններից մեկը։ Վերջիններս այստեղ հիվանդանոց են հիմնել։ Տարիներ անց հիմնվել է նաև ագարակապանների արտադրանքի իրացման ընդարձակ շուկա, որն այդ ժամանակ (1856 թվականին) ընդունված արգենտինյան սահմանադրության պատվին անվանվել է Կոնստիտուսիոն։ Հետագայում այդ անվանումը տարածվել է ամբողջ շրջանի վրա։ 
Վերջին քսանամյակում շրջանը համբավվել է փողոցային պրոստիտուցիայով, թմրանյութերի առևտրով, տրանսվեստիտների ու պոռնիկների «կարմիր լապտերների» թաղամասով, ովքեր այստեղ մշտական գրանցում են ստացել Դոմինիկյան Հանրապետությունից գաղթածների կազմավորած համայնքի շնորհիվ (վերջիններս իրենց թաղամասում ստեղծել են թմրաբիզնեսի ցանց՝ ներգրավելով Կարիբյան կղզիներից եկածների)։ Այդ թաղամասը Բուենոս Այրեսում հռչակվել է որպես մարմնավաճառության և թմրանյութեր առևտրի գլխավոր խաչմերուկներից մեկը։ Սակայն շրջանի վարչակազմի կեցավայրի շուրջ՝ Ավենիդա Սան Խուան պողոտայի շրջակայքում ընկած թաղամասը արմատապես փոխվել է. շարք են մտել գրախանութներ, սրճարաններ, ռեստորաններ, բազմաբնակարան նորակառույց շենքեր, բարելավվել է հանրային տրանսպորտի աշխատանքը։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Barriada: Constitución (Իսպաներեն)
Opium fürs Volk

«Opium fürs Volk», գերմանական Die Toten Hosen խմբի իններորդ ստուդիական ալբոմն է, թողարկվել է 1996 թվականի հունվարի 26-ին։ Խմբի ամենահաջողակ ալբոմներից է։ Ալբոմից թողարկվել է 4 սինգլ։ 2007 թ. թողարկվել է ալբոմի վերամշակված տարբերակը։


== Երգացանկ ==
"Vaterunser" − 1:10
"Mensch" − 4:08
"Die Fliege" − 1:54
"Die zehn Gebote" − 4:04
"Böser Wolf" − 4:02
"Nichts bleibt für die Ewigkeit" − 4:10
"Ewig währt am längsten (Dub)" − 2:54
"Und so weiter" − 1:40
"Bonnie & Clyde − 3:30
"Der Froschkönig" − 3:47
"XTC − 4:16
"Lügen" − 4:12
"Paradies (song)|Paradies" − 4:08
"Und wir leben" − 3:50
"Er denkt, sie denkt" − 4:34
"Seelentherapie" − 5:13
"Viva la Revolution" − 4:46
"Zehn kleine Jägermeister" − 4:45


== Ձայնագրել են ==
Կամպինո – վոկալ
Անդրեաս վոն Հոլսթ – կիթառ
Միխաել Բրայթքոփֆ – կիթառ
Անդրեաս Մոյրեր – բաս-կիթառ
Վոլֆգանգ Ռոհդե – հարվածային


== Ծանոթագրություններ ==